CELEX: 62017CN0363
Language: fi
Date: 2017-06-13 00:00:00
Title: Asia C-367/17 P: Valitus, jonka Equipolymers Srl, M&G Polimeri Italia SpA ja Novapet SA ovat tehneet 13.6.2017 unionin yleisen tuomioistuimen asiassa T-422/13, Committee of Polyethylnene Terephthalate (PET), Manufacturers in Europe (CPME) ym. v. Euroopan unionin neuvosto, 5.4.2017 antamasta tuomiosta

28.8.2017   
            
            
               FI
            
            
               Euroopan unionin virallinen lehti
            
            
               C 283/24
            
         Valitus, jonka Equipolymers Srl, M&G Polimeri Italia SpA ja Novapet SA ovat tehneet 13.6.2017 unionin yleisen tuomioistuimen asiassa T-422/13, Committee of Polyethylnene Terephthalate (PET), Manufacturers in Europe (CPME) ym. v. Euroopan unionin neuvosto, 5.4.2017 antamasta tuomiosta
   (Asia C-367/17 P)
   (2017/C 283/33)
   Oikeudenkäyntikieli: englanti
   
      Asianosaiset
   
   
      Valittajat: Equipolymers Srl, M&G Polimeri Italia SpA ja Novapet SA (edustajat: asianajaja L. Ruessmann ja J. Beck, Solicitor)
   
      Muut osapuolet: Committee of Polyethylene Terephthalate (PET) Manufacturers in Europe (CPME), Cepsa Química SA, Indorama Ventures Poland sp. z o.o., Lotte Chemical UK Ltd, Ottana Polimeri Srl, UAB Indorama Polymers Europe, UAB Neo Group, UAB Orion Global pet, Euroopan unionin neuvosto ja Euroopan komissio
   
      Vaatimukset
   
   Valittajat vaativat, että unionin tuomioistuin
   
               —
            
            
               ottaa valituksen tutkittavaksi ja toteaa sen perustelluksi
            
         
               —
            
            
               kumoaa unionin yleisen tuomioistuimen tuomion siltä osin kuin siinä on hylätty vahingonkorvausvaatimus
            
         
               —
            
            
               antaa ratkaisun valittajien vahingonkorvausvaatimuksesta ja hyväksyy vaatimuksen, tai palauttaa asian unionin yleiseen tuomioistuimeen vahingonkorvausvaatimuksen ratkaisemiseksi
            
         
               —
            
            
               velvoittaa neuvoston korvaamaan oikeudenkäyntikulut
            
         
      Oikeudelliset perusteet ja pääasialliset perustelut
   
   Unionin yleinen tuomioistuin on ottanut valittajien esittämän todistusaineiston huomioon vääristyneellä tavalla, kun se on katsonut, että päätöksen 2013/226 (1) lainvastaisen antamisen ja valittajille aiheutuneen vahingon välillä ei ollut syy-yhteyttä (valituksenalaisen tuomion 155–197 kohta ja erityisesti 187–189 kohta).
   
      (1)  Neuvoston 21.5.2013 antama täytäntöönpanopäätös, jolla hylätään ehdotus neuvoston täytäntöönpanoasetukseksi lopullisen polkumyyntitullin käyttöönotosta tietynlaisen Intiasta, Taiwanista ja Thaimaasta peräisin olevan polyeteenitereftalaatin tuonnissa asetuksen (EY) N:o 1225/2009 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen sekä toimenpiteiden voimassaolon päättymistä koskevan tarkastelumenettelyn päättämisestä tietynlaisen Indonesiasta ja Malesiasta peräisin olevan polyeteenitereftalaatin tuonnin osalta, siltä osin kuin ehdotuksella otettaisiin käyttöön lopullinen polkumyyntitulli tietynlaisen Intiasta, Taiwanista ja Thaimaasta peräisin olevan polyeteenitereftalaatin tuonnissa(EUVL 2013, L 136, s. 12).